

**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΠΕΜΠΤΗ 8/5/2025**

**-------------------------**

**14:00 ΞΕΝΗ ΣΕΙΡΑ: «ΣΟΦΙΑ»**

**16:00 HANDBALL - ΠΡΟΚΡΙΜΑΤΙΚΑ ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ (Ζ) GR live streaming & διαθέσιμο στο ERTFLIX**

**5η Αγωνιστική: Γεωργία – Ελλάδα**

**17:45 ΕΛΛΗΝΙΚΗ ΣΕΙΡΑ: «ΣΕ ΞΕΝΑ ΧΕΡΙΑ» (Αλλαγή ώρας)**

**19:30 ΜΟΥΣΙΚΑ ΤΑΞΙΔΙΑ (Αλλαγή ώρας)**

**20:30 ΣΤΙΓΜΕΣ ΑΠΟ ΤΟ ΕΛΛΗΝΙΚΟ ΤΡΑΓΟΥΔΙ (Αλλαγή ώρας και μόνο η μία εκπομπή): «Τραγούδια των Μ. Χατζιδάκι και Γ. Σπανού»**

**21:00 ΞΕΝΗ ΤΑΙΝΙΑ**

**---------------------------**

**ΣΗΜ: Η εκπομπή «POP HELLAS - 1951-2021» (E) δεν θα μεταδοθεί.**

**ΣΑΒΒΑΤΟ 10/5/2025**

**---------------------------**

**15:00 ΠΑΙΔΙΚΗ ΤΑΙΝΙΑ**

**16:30 Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ (Ε) Κ WEBTV GR ERTflix**

***(Best Cake Wins)***

**Παιδική εκπομπή, συμπαραγωγής ΗΠΑ-Καναδά 2019**

Κάθε παιδί αξίζει την τέλεια τούρτα. Και σ’ αυτή την εκπομπή μπορεί να την έχει. Αρκεί να ξεδιπλώσει τη φαντασία του χωρίς όρια, να αποτυπώσει την τούρτα στο χαρτί και να να δώσει το σχέδιό του σε δύο κορυφαίους ζαχαροπλάστες.

Εκείνοι, με τη σειρά τους, πρέπει να βάλουν όλη τους την τέχνη για να δημιουργήσουν την πιο περίτεχνη, την πιο εντυπωσιακή αλλά κυρίως την πιο γευστική τούρτα για το πιο απαιτητικό κοινό: μικρά παιδιά με μεγαλόπνοα σχέδια, γιατί μόνο μία θα είναι η τούρτα που θα κερδίσει.

**Eπεισόδιο 1ο: «Τριπλή τερατοαπειλή»**

**17:00 ΕΛΛΗΝΙΚΗ ΣΕΙΡΑ (Ε): «ΚΙ ΟΜΩΣ ΕΙΜΑΙ ΑΚΟΜΑ ΕΔΩ» Κ8 W *Υπότιτλοι για K/κωφούς και βαρήκοους θεατές***

**Ρομαντική κωμωδία,** παραγωγής 2022, σε σενάριο **Κωνσταντίνας Γιαχαλή - Παναγιώτη Μαντζιαφού,** και σκηνοθεσία **Σπύρου Ρασιδάκη,** με πρωταγωνιστές τους **Κατερίνα Γερονικολού** και **Γιάννη Τσιμιτσέλη.**

**Η** **ιστορία…**

Η **Κατερίνα (Kατερίνα Γερονικολού)** μεγάλωσε με την ιδέα ότι θα πεθάνει νέα από μια σπάνια αρρώστια, ακριβώς όπως η μητέρα της. Αυτή η ιδέα την έκανε υποχόνδρια, φοβική με τη ζωή και εμμονική με τον θάνατο.

Τώρα, στα 33 της, μαθαίνει από τον **Αλέξανδρο (Γιάννη Τσιμιτσέλη),** διακεκριμένο νευρολόγο, ότι έχει μόνο έξι μήνες ζωής και ο φόβος της επιβεβαιώνεται. Όμως, αντί να καταρρεύσει, απελευθερώνεται. Αυτό για το οποίο προετοιμαζόταν μια ζωή είναι ξαφνικά μπροστά της και σκοπεύει να το αντιμετωπίσει, όχι απλά γενναία, αλλά και με απαράμιλλη ελαφρότητα.

Η Κατερίνα, που μια ζωή φοβόταν τον θάνατο, τώρα ξεπερνάει μεμιάς τις αναστολές και τους αυτοπεριορισμούς της και αρχίζει, επιτέλους, να απολαμβάνει τη ζωή. Φτιάχνει μια λίστα με όλες τις πιθανές και απίθανες εμπειρίες που θέλει να ζήσει πριν πεθάνει και μία-μία τις πραγματοποιεί…

Ξεχύνεται στη ζωή σαν ορμητικό ποτάμι που παρασέρνει τους πάντες γύρω της: από την οικογένειά της και την κολλητή της **Κέλλυ (Ελπίδα Νικολάου)** μέχρι τον άπιστο σύντροφό της **Δημήτρη (Σταύρο Σβήγκο)** και τον γοητευτικό γιατρό Αλέξανδρο, αυτόν που έκανε, απ’ ό,τι όλα δείχνουν, λάθος διάγνωση και πλέον προσπαθεί να μαζέψει όπως μπορεί τα ασυμμάζευτα.

Μια τρελή πορεία ξεκινάει με σπασμένα τα φρένα και προορισμό τη χαρά της ζωής και τον απόλυτο έρωτα. Θα τα καταφέρει;

*Η συνέχεια επί της οθόνης!*

Σενάριο: **Κωνσταντίνα Γιαχαλή, Παναγιώτης Μαντζιαφός**

Σκηνοθεσία: **Σπύρος Ρασιδάκης**

Δ/νση φωτογραφίας: **Παναγιώτης Βασιλάκης**

Σκηνογράφος: **Κώστας Παπαγεωργίου**

Κοστούμια: **Κατερίνα Παπανικολάου**

Casting: **Σοφία Δημοπούλου-Φραγκίσκος Ξυδιανός**

Παραγωγοί: **Διονύσης Σαμιώτης, Ναταλύ Δούκα**

Εκτέλεση Παραγωγής: **Tanweer Productions**

**Παίζουν:** **Κατερίνα Γερονικολού** (Κατερίνα), **Γιάννης Τσιμιτσέλης** (Αλέξανδρος), **Σταύρος Σβήγκος** (Δημήτρης), **Λαέρτης Μαλκότσης** (Πέτρος), **Βίβιαν Κοντομάρη** (Μαρκέλλα), **Σάρα Γανωτή** (Ελένη), **Νίκος Κασάπης** (Παντελής), **Έφη Γούση** (Ροζαλία), **Ζερόμ Καλούτα** (Άγγελος), **Μάρω Παπαδοπούλου** (Μαρία), **Ίριδα Μάρα** (Νατάσα), **Ελπίδα Νικολάου** (Κέλλυ), **Διονύσης Πιφέας** (Βλάσης), **Νάντια Μαργαρίτη** (Λουκία) και ο **Αλέξανδρος Αντωνόπουλος** **στον ρόλο του Αντώνη, πατέρα του Αλέξανδρου.**

**Επεισόδιο 1ο.** Η υποχόνδρια Κατερίνα είναι σίγουρη πως θα πεθάνει σύντομα από το σύνδρομο Χέλγκα, ακολουθώντας την οικογενειακή παράδοση, μετά τη μαμά της και τη γιαγιά της. Έτσι, πείθει τον γιατρό της, Αντώνη Σωτηρίου – που δεν παίρνει σοβαρά τις ανησυχίες της, να της γράψει αξονική εγκεφάλου. Στο μεταξύ, η Κατερίνα βλέπει τον, εδώ κι εφτά χρόνια αγαπημένο της, Δημήτρη, αγκαλιά με άλλη γυναίκα, αλλά πάνω που είναι έτοιμη να τον ξεμπροστιάσει ο Δημήτρης καλύπτει την απιστία του.

Ο γιος του Αντώνη, Αλέξανδρος, διακεκριμένος νευρολόγος κι αυτός, αναλαμβάνει τους ασθενείς του πατέρα του, ανάμεσά τους η Αικατερίνη Χατζή και η Αιμιλία Χατζή. Στο ραντεβού του με την Κατερίνα κάνει τη διάγνωση. Η Κατερίνα μαθαίνει από τον Αλέξανδρο πως έχει μόνο έξι μήνες ζωής.

**Επεισόδιο 2ο.** Η Κατερίνα ακούει τη διάγνωση σχεδόν με ανακούφιση. Τόσα χρόνια της έλεγαν πως είναι υποχόνδρια, αλλά αυτή ήξερε πως θα πεθάνει από την αρρώστια της μητέρας της και τώρα επιβεβαιώνεται. Το σοκ παρ’ όλα αυτά τη χτυπάει και ο μόνος που είναι εκεί για να τη βοηθήσει να το διαχειριστεί είναι ο Αλέξανδρος. Στο μεταξύ, ο Πέτρος βλέπει μια γυναίκα να βγαίνει από το δωμάτιο του πατέρα του και υποψιάζεται πως έχουν σχέση. Η αλήθεια, όμως, είναι χειρότερη και θα τη μάθει σύντομα. Η Κατερίνα ανησυχεί για τη μετά θάνατον ζωή: υπάρχει ή δεν υπάρχει; Τελικά, αποφασίζει πως σημασία έχει το τώρα και ξεκινάει να πραγματοποιήσει τα όνειρά της. Όταν, όμως, πάει να πάρει τα χρήματα που έχει φυλάξει, την περιμένει μια έκπληξη.

**19:00 VOLLEY AΝΔΡΩΝ**

**------------------------------**

**ΚΥΡΙΑΚΗ 11/5/2025**

**---------------------------**

**08:00 ΚΥΡΙΑΚΗ ΤΟΥ ΠΑΡΑΛΥΤΟΥ - ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**10:30 ΣΥΝΑΥΛΙΑ ΤΗΣ ΕΘΝΙΚΗΣ ΣΥΜΦΩΝΙΚΗΣ ΟΡΧΗΣΤΡΑΣ ΚΑΙ ΤΗΣ ΧΟΡΩΔΙΑΣ ΤΗΣ ΕΡΤ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ, ΜΕ ΕΡΓΑ ΜΟΤΣΑΡΤ, ΜΠΕΤΟΒΕΝ ΚΑΙ ΜΠΡΑΜΣ (Ε)** **WEBTV GR**

Η **Εθνική Συμφωνική Ορχήστρα** και η **Χορωδία της ΕΡΤ,** υπό τη διεύθυνση του **Μιχάλη Οικονόμου,** παρουσίασαν στις 5 Οκτωβρίου 2023, στην αίθουσα «Χρήστος Δ. Λαμπράκης» του Οργανισμού Μεγάρου Μουσικής Αθηνών, μια ξεχωριστή συναυλία με έργα Μότσαρτ, Μπετόβεν και Μπραμς.

**Πρόγραμμα συναυλίας**

**Βόλφγκανγκ Αμαντέους Μότσαρτ:** «Ave verum corpus» (Χαίρε αληθινό σώμα) μοτέτο

**Λούντβιχ βαν Μπετόβεν: «**Φαντασία σε ντο ελάσσονα για πιάνο και χορωδία»

**Γιοχάνες Μπραμς:** «Δεύτερη Συμφωνία»

**Σολίστ:** **Βικτώρια Κιαζίμη** (πιάνο)

**Εθνική Συμφωνική Ορχήστρα** **της ΕΡΤ**

**Μουσική δ**ι**εύθυνση: Μιχάλης Οικονόμου**

**Χορωδία της ΕΡΤ**

**Μουσική διδασκαλία: Μιχάλης Παπαπέτρου**

**11:45 ΜΟΥΣΙΚΑ ΠΟΡΤΡΕΤΑ - ΕΡΤ ΑΡΧΕΙΟ (Ε) Κ8 W**

**«Άρης Γαρουφαλής - πιάνο»**

**12:05 ΑΦΙΕΡΩΜΑΤΑ**

**----------------------------**

**15:00 ΠΑΙΔΙΚΗ ΤΑΙΝΙΑ**

**17:00 ΟΝ ΤΗΕ ROAD (Ε) Κ8 W**

Ταξιδιωτική εκπομπή με επίκεντρο το αυτοκίνητο. Απευθύνεται όχι μόνο στους φίλους του αυτοκινήτου και τους λάτρεις του ταξιδιού, αλλά και σε οποιονδήποτε απολαμβάνει δράση, γέλιο και ανατροπές.

Τα επεισόδια εκτυλίσσονται στην Ελλάδα και στο εξωτερικό.

Ξεφεύγοντας από την παραδοσιακή συνταγή παρουσίασης μιας θεματικής εκπομπής, στοχευμένης αποκλειστικά στο μοντέλο του αυτοκινήτου και στα τεχνικά χαρακτηριστικά του, η εκπομπή ασχολείται με τον οδηγό. Ανακαλύπτουμε τις ανάγκες του, τον τρόπο με τον οποίο καλείται να ξεπεράσει φυσικά εμπόδια και τις ειδικές γνώσεις που οφείλει να επιδεικνύει σε ένα άγνωστο περιβάλλον.

**Eπεισόδιο 3ο: «Δραστηριότητες στην Πέλλα»**

Η εκπομπή πετάει με τις αερολέσχες Κέρκυρας και Έδεσσας, ενώ έμπειροι πιλότοι μεταφέρουν τις πολύτιμες γνώσεις τους σε όσους ενδιαφέρονται για τα αεροπλάνα.

Θα γνωρίσουμε έναν εκπαιδευτή Παραπέντε (αλεξίπτωτο πλαγιάς) και θα τον προκαλέσουμε σε μια κόντρα 4Χ4-αλεξίπτωτου πλαγιάς στο όρος Καϊμακτσαλάν.

Στους πρόποδες του ίδιου βουνού θα γίνει παρουσίαση και βόλτα με «γουρούνα».

**Παρουσίαση-αρχισυνταξία:** Αλέξης Καπλάνης
**Σκηνοθεσία:** Νίκος Μιστριώτης
**Μοντάζ – επιμέλεια μουσικής:** Δημήτρης Μάρης
**Μοντάζ – γραφικά:** Νίκος Παπαδόπουλος
**Μοντάζ – μιξάζ:** Κώστας Μακρινός
**Βοηθός σκηνοθέτη:** Στέλλα Αλισάνογλου
**Σήμα αρχής – τέλους:** Μάνος Κοκολάκης
**Οπερατέρ:** Ανδρέας Πετρόπουλος
**Ηχολήπτης:** Αλέξανδρος Σακελλαρίου
**Σύμβουλος 4Χ4:** Κώστας Λιάπης
**Οργάνωση – διεύθυνση παραγωγής:** Γιάννης Κοψιάς
**Εκτέλεση παραγωγής:** XYZ PRODUCTIONS

**17:30 ΠΟΛΟ Α1 ΑΝΔΡΩΝ (Ζ)**

**Β΄ Ημιτελικός: Απόλλων Σμύρνης - Ολυμπιακός**

**19:00 HANDBALL - ΠΡΟΚΡΙΜΑΤΙΚΑ ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ (Z)**

**6η Αγωνιστική: Ελλάδα - Βοσνία**

**-----------------------------------------------**

**21:00 ΞΕΝΗ ΤΑΙΝΙΑ**

**23:00 ΛΑΪΚΟΙ ΒΑΡΔΟΙ - ΣΤΙΓΜΕΣ ΑΠΟ ΤΗ ΖΩΗ ΤΟΥΣ ΚΑΙ ΤΗ ΖΩΗ ΜΑΣ (Ε) Κ8 W**

**Μουσικό ντοκιμαντέρ, παραγωγής Ελλάδας 2023**

Μέσα από την καθημερινή ραδιοφωνική εκπομπή του «Λαϊκοί βάρδοι», ο Πάνος Γεραμάνης παρουσιάζει τους σπουδαιότερους και συχνά ξεχασμένους ήρωες του ελληνικού λαϊκού τραγουδιού.

Ένα παλίμψηστο της μουσικής λαϊκής μας παράδοσης, το οποίο συνοδεύεται από τις παιδικές του αναμνήσεις και τα πρώτα χρόνια της πορείας του στις εφημερίδες και στο ραδιόφωνο.

**Σκηνοθεσία-σενάριο:** Θάνος Κουτσανδρέας

**Αφήγηση:** Ιεροκλής Μιχαηλίδης, Ηλέκτρα Γεννατά

**Διεύθυνση φωτογραφίας:** Γιώργος Παπανδρικόπουλος

**Μοντάζ:** Μιχάλης Καλλιγέρης, Θάνος Κουτσανδρέας

**Ήχος:** Αντώνης Σαμαράς

**Παραγωγή:** Blackwrap Productions

**Παραγωγοί:** Θάνος Κουτσανδρέας, Γιάννης Κωσταβάρας

**Συμπαραγωγή:** ΕΡΤ

**Διάρκεια:** 109΄

**01:00 ΕΛΛΗΝΙΚΗ ΣΕΙΡΑ: «ΠΛΕΚΤΑΝΗ»**

**-----------------------------**

**NYXTEΡΙΝΕΣ ΕΠΑΝΑΛΗΨΕΙΣ**

**--------------------------------------**

**03:00 ΑΦΙΕΡΩΜΑΤΑ (Ε) ημέρας**

**04:00 ΛΑΪΚΟΙ ΒΑΡΔΟΙ - ΣΤΙΓΜΕΣ ΑΠΟ ΤΗ ΖΩΗ ΤΟΥΣ ΚΑΙ ΤΗ ΖΩΗ ΜΑΣ (Ε) ημέρας**

**Eπίσης, την ΤΕΤΑΡΤΗ 14/5/2025, ο αγώνας Handball για το Πρωτάθλημα Γυναικών δεν θα μεταδοθεί, οπότε η ελληνική σειρά «Σε ξένα χέρια» (Ε) θα μεταδοθεί ως εξής:**

**ΤΕΤΑΡΤΗ 14/5/2025 - Επεισόδια 87ο+88ο**

**ΠΕΜΠΤΗ 15/5/2025 - Επεισόδια 89ο+90ό**

**ΠΑΡΑΣΚΕΥΗ 16/5/2025 - Επεισόδια 91ο+92ο**

**Επεισόδιο 91ο.** Η Διώνη κάνει μια ύστατη κουβέντα μήπως αλλάξει κάτι με το διαζύγιο αλλά δεν τα καταφέρνει. Η Ντάντω για να μάθει πληροφορίες από τον Φλοριάν χρησιμοποιεί ανορθόδοξες μεθόδους και τα παίζει όλα για όλα.

Η Τόνια μόλις μαθαίνει το μυστικό της Μαλεσίνας «πιέζει» τη Σούλα να επικοινωνήσει με τον Φεγκούδη αλλά εκείνη αρνείται.

Η Σκορδίλω δεν λέει να ξεκολλήσει από τον Φεγκούδη και η Μαριτίνα ανακαλύπτει τελικά τον Φλοριάν στην αποθήκη, αβοήθητο από τα «βασανιστήρια» της Ντάντως.

**Επεισόδιο 92ο.** Ο Ταρζάν και ο Λαμιώτης απελευθερώνουν τον Φλοριάν με τη βοήθεια της Μαριτίνας και τον πηγαίνουν στο σπίτι του Πιπερόπουλου. Η Ντάντω όταν διαπιστώνει την εξαφάνισή του σοκάρεται και σκέφτεται με τον Μάνο να στείλουν τον Μπάμπη στο σπίτι της Τόνιας για ασφάλεια. Η Διώνη παρουσιάζει στον Χαράλαμπο ένα προγαμιαίο συμβόλαιο, σύμφωνα με το οποίο περνά στην κυριότητά της το σπίτι σε περίπτωση διαζυγίου.

Παράλληλα, η Πελαγία θέλοντας να γυρίσει σελίδα στη ζωή της, ξεφορτώνεται τα ενθύμια που έχει από τον Χρύσανθο.

**Ακόμη, την ΠΕΜΠΤΗ 15/5/2025 και την ΠΑΡΑΣΚΕΥΗ 16/5/2025, στις 20:00, από την εκπομπή «ΣΤΙΓΜΕΣ ΑΠΟ ΤΟ ΕΛΛΗΝΙΚΟ ΤΡΑΓΟΥΔΙ»** **- ΕΡΤ ΑΡΧΕΙΟ (E) θα μεταδοθούν τα επεισόδια: «Συναυλία στον Λυκαβηττό» - Α΄ Μέρος & Β΄ Μέρος αντίστοιχα.**

**Τέλος, την ΠΑΡΑΣΚΕΥΗ 16/5/2025, στις 16:00, θα μεταδοθεί το επεισόδιο «Κουζίνες του κόσμου»** **από τη σειρά ντοκιμαντέρ** **«Κλεινόν Άστυ» - Ιστορίες της πόλης (E) Κ8 WEBTV**

Σειρά ντοκιμαντέρ της **Μαρίνας Δανέζη,** παραγωγής 2020, που επιχειρεί να φωτίσει την άγραφη ιστορία της πρωτεύουσας μέσα από πολλές και διαφορετικές ιστορίες ανθρώπων.

**Αθήνα…** Μητρόπολη-σύμβολο του ευρωπαϊκού Νότου, με ισόποσες δόσεις «grunge and grace», όπως τη συστήνουν στον πλανήτη κορυφαίοι τουριστικοί οδηγοί, που βλέπουν στον ορίζοντά της τη γοητευτική μίξη της αρχαίας Ιστορίας με το σύγχρονο «cool».

Αλλά και μεγαλούπολη-παλίμψηστο διαδοχικών εποχών και αιώνων, διαχυμένων σε έναν αχανή ωκεανό από μπετόν και πολυκατοικίες, με ακαταμάχητα κοντράστ και εξόφθαλμες αντιθέσεις, στο κέντρο και στις συνοικίες της οποίας ζουν και δρουν τα σχεδόν 4.000.000 των κατοίκων της.

Ένα πλήθος διαρκώς εν κινήσει, που από μακριά μοιάζει τόσο απρόσωπο και ομοιογενές, μα όσο το πλησιάζει ο φακός, τόσο καθαρότερα διακρίνονται τα άτομα, οι παρέες, οι ομάδες κι οι κοινότητες που γράφουν κεφάλαια στην ιστορίας της «ένδοξης πόλης».

Αυτό ακριβώς το ζουμ κάνει η κάμερα του ντοκιμαντέρ **«Κλεινόν άστυ» – Ιστορίες της πόλης,** αναδεικνύοντας το άγραφο στόρι της πρωτεύουσας και φωτίζοντας υποφωτισμένες πλευρές του ήδη γνωστού.

Άνδρες και γυναίκες, άνθρωποι της διπλανής πόρτας και εμβληματικές προσωπικότητες, ανήσυχοι καλλιτέχνες και σκληρά εργαζόμενοι, νέοι και λιγότερο νέοι, «βέροι» αστοί και εσωτερικοί μετανάστες, ντόπιοι και πρόσφυγες, καταθέτουν στα πλάνα του τις ιστορίες τους, τις διαφορετικές ματιές τους, τα μικρότερα ή μεγαλύτερα επιτεύγματά τους και τα ιδιαίτερα σήματα επικοινωνίας τους στον κοινό αστικό χώρο.

Το **«Κλεινόν άστυ» – Ιστορίες της πόλης** είναι ένα τηλεοπτικό ταξίδι σε ρεύματα, τάσεις, κινήματα και ιδέες στα πεδία της μουσικής, του θεάτρου, του σινεμά, του Τύπου, του design, της αρχιτεκτονικής, της γαστρονομίας, που γεννήθηκαν και συνεχίζουν να γεννιούνται στον αθηναϊκό χώρο.

«Καρποί» ιστορικών γεγονότων, τεχνολογικών εξελίξεων και κοινωνικών διεργασιών, μα και μοναδικά «αστικά προϊόντα» που «παράγει» το σμίξιμο των «πολλών ανθρώπων», κάποια θ’ αφήσουν ανεξίτηλο το ίχνος τους στη σκηνή της πόλης και μερικά θα διαμορφώσουν το «σήμερα» και το «αύριο» όχι μόνο των Αθηναίων, αλλά και της χώρας.

Μέσα από την περιπλάνησή του στις μεγάλες λεωφόρους και στα παράπλευρα δρομάκια, σε κτήρια-τοπόσημα και στις «πίσω αυλές», σε εμβληματικά στέκια και σε άσημες «τρύπες», αλλά κυρίως μέσα από τις αφηγήσεις των ίδιων των ανθρώπων-πρωταγωνιστών το **«Κλεινόν άστυ» – Ιστορίες της πόλης** αποθησαυρίζει πρόσωπα, εικόνες, φωνές, ήχους, χρώματα, γεύσεις και μελωδίες, ανασυνθέτοντας μέρη της μεγάλης εικόνας αυτού του εντυπωσιακού παλιού-σύγχρονου αθηναϊκού μωσαϊκού που θα μπορούσαν να διαφύγουν.

Με συνοδοιπόρους του ακόμη ιστορικούς, κριτικούς, κοινωνιολόγους, αρχιτέκτονες, δημοσιογράφους, αναλυτές και με πολύτιμο αρχειακό υλικό, το **«Κλεινόν άστυ» – Ιστορίες της πόλης** αναδεικνύει διαστάσεις της μητρόπολης που μας περιβάλλει αλλά συχνά προσπερνάμε και συμβάλλει στην επανερμηνεία του αστικού τοπίου ως στοιχείου μνήμης αλλά και ζώσας πραγματικότητας.

**«Κουζίνες του κόσμου»**

Στην πλατεία Βάθη, τα φαλάφελ είναι τραγανά κι αέρινα σαν του Καΐρου και της Βηρυτού.

Αχνιστές σούπες Pho, με noodles από ρυζάλευρο, γαρίδες και λεμονόχορτο, μετατρέπουν την Πραξιτέλους σε στενό της Σαϊγκόν.

Βουνά από ψητό ρύζι με αρνάκι, καρότα και σταφίδες στο τραπέζι της Καμπούλ, γωνία Αχαρνών και Χέυδεν.

Και ένα αρωματικό μείγμα φρεσκοκαβουρντισμένου καφέ και κάρδαμου φέρνει το αεράκι της Αντίς Αμπέμπα στην Κυψέλη.

Στην Αθήνα της δεκαετίας του 2020, μπορείς να γευτείς κυριολεκτικά τα πάντα σαν να είσαι παντού!

Κι όμως τα έθνικ εστιατόρια ήταν κάποτε ανύπαρκτα στο Κλεινόν μας Άστυ.

Χρειάστηκαν κάπου 20 με 25 χρόνια, η έλευση ενός αξιόλογου πλήθους μεταναστών και οι παγκοσμιοποιημένες γαστρονομικές τάσεις της αγοράς για να δημιουργηθεί η πλούσια σκηνή έθνικ εστιατορίων που απολαμβάνει κανείς σήμερα στην πρωτεύουσα.

Αλλά τι ακριβώς είναι έθνικ; Χμ, ας τσιμπολογήσουμε ένα αυθεντικό ανατολίτικο κεμπάπ κι ας ανοίξουμε μια ορίτζιναλ τσέχικη μπίρα, όσο το κουβεντιάζουμε.

Στο επεισόδιο «Κουζίνες του κόσμου» το «Κλεινόν Άστυ» κάνει τον …γύρο του κόσμου σε 50 λεπτά, με διαβατήριο τη γεύση.

Κάθε μπουκιά και ένα ταξίδι σε χώρες μακρινές, λιγότερο ή περισσότερο μυστηριώδεις, με σημείο εκκίνησης την Αθήνα.

Κάθε πλάνο και μια έκρηξη γεύσεων και ανθρώπινων ιστοριών.

Ιδιοκτήτες, εργαζόμενοι και μάγειρες εστιατορίων και «στριτφουντάδικων» από την Ασία, την Αφρική και την Ευρώπη εξιστορούν στην κάμερα πώς έφυγαν από τις πατρίδες τους και πώς έφτασαν έως εδώ, φέρνοντας στις βαλίτσες τους την ιδιαίτερη κουλτούρα τους, τα έθιμα και τις παραδοσιακές συνταγές τους, στοιχεία με τα οποία πλουτίζουν τελικά τον γαστρονομικό χάρτη της πόλης μας.

Σεφ και κοινωνικοί ανθρωπολόγοι, δημοσιογράφοι γεύσης και travel & food editors καταθέτουν τη γνώμη τους για το νέο γευστικό τοπίο του άστεως, σε ένα επεισόδιο… να γλείφεις και τα δάχτυλά σου, που αποκαλύπτει ακόμη και πώς κρατιούνται τα τσόπστικς με τον πιο σοφιστικέ τρόπο, δεξιότητα που αναμφίβολα θα χρειαστεί όταν «το αθηναϊκό downtown θα έχει γίνει το νέο Σόχο». Σε 4-5 χρόνια δηλαδή.

**Συνοδοιπόροι στην εξερεύνηση των κουζινών του κόσμου είναι με αλφαβητική σειρά οι:** Φώτης Βαλλάτος (ταξιδιωτικός δημοσιογράφος), Βασίλης Καλλίδης (μάγειρας), Αλέξανδρος Λαϊάκης (manager εστιατορίου «Madame Phú Man Chú»), Νικολέτα Μακρυωνίτου (δημοσιογράφος), Νικόλ Μαρίνου (τεχνικός μαγειρικής / σεφ), Κατερίνα Μελισσινού (κοινωνική ανθρωπολόγος), Νίκος Σουγιουλτζής (εστιατόριο «Bohemia»), Χριστίνα Τσαμουρά (δημοσιογράφος), Ηλίας Φουντούλης (food editor), Elizabeth (εστιατόριο «Lalibela»), Ibrahim Elabd (εστιατόριο «Falafel Al Sharq»), Vu Dinh Hung (σεφ - ιδιοκτήτης εστιατορίου «Madame Phú Man Chú»), Murat Korkut (ιδιοκτήτης εστιατορίου «Leylim Ley»), Luc Lejeune (ιδιοκτήτης «Madame Phú Man Chú»), Meserat (εστιατόριο «Lalibela»), Mushtaq Mohammad (εργαζόμενος εστιατορίου «Kabul»), Sara (εστιατόριο «Lalibela»), Shafiq Khan Mohammad (εργαζόμενος εστιατορίου «Kabul»), Tsehay Taddase (εστιατόριο «Lalibela»), Kamil Yildiz (μάγειρας εστιατορίου «Leylim Ley»).

**Σκηνοθεσία-σενάριο:** Μαρίνα Δανέζη
**Διεύθυνση φωτογραφίας:** Δημήτρης Κασιμάτης – GSC
**Μοντάζ:** Θοδωρής Αρμάος
**Ηχοληψία:** Κώστας Κουτελιδάκης
**Μίξη ήχου:** Δημήτρης Μυγιάκης
**Διεύθυνση παραγωγής:** Τάσος Κορωνάκης
**Σύνταξη:** Χριστίνα Τσαμουρά – Δώρα Χονδροπούλου
**Έρευνα αρχειακού υλικού:** Νάσα Χατζή
**Οργάνωση παραγωγής:** Ήρα Μαγαλιού
**Μουσική τίτλων:** Φοίβος Δεληβοριάς
**Τίτλοι αρχής:** Αφροδίτη Μπιζούνη
**Εκτέλεση παραγωγής:** Μαρίνα Ευαγγέλου Δανέζη για τη Laika Productions
**Παραγωγή:** ΕΡΤ Α.Ε. 2020